Source: https://beta.e-justice.europa.eu/354/MT/small_claims?SWEDEN&init=true&member=1
Timestamp: 2019-11-13 04:18:59+00:00
Document Index: 1702219

Matched Legal Cases: ['qorti ', 'qorti ', 'qorti ', 'qorti ', 'qorti ', 'Qorti ', 'qorti ', 'qorti ', 'qorti ', 'qorti ', 'qorti ', 'qorti ', 'Qorti ', 'qorti ', 'qorti ']

Proċeduri transfruntieri Ewropej - Talbiet żgħar
Il-qorti kompetenti biex teżamina rikors biex tinfetaħ Proċedura Ewropea għal Talbiet Żgħar hija l-qorti distrettwali (tingsrätt).
Ir-rikorsi biex tinfetaħ Proċedura Ewropea għal Talbiet Żgħar isiru jiġu ppreżentati fil-qorti distrettwali kompetenti direttament jew bil-posta.
Il-qorti distrettwali jew, jekk ikun ġie ppreżentat appell kontra sentenza tal-Proċedura Ewropea għal Talbiet Żgħar, il-qorti tal-appell (hovrätt) jew il-Qorti Suprema (Högsta domstolen). Informazzjoni tista tinkiseb ukoll mis-sit web tal-Qrati Żvediżi http://www.domstol.se/.
Awtorità tista’ tinnotifika d-dokumenti elettronikament (pereż. b’e-mail jew fax). L-ewwel kunsiderazzjoni li tingħata biex jintagħżel metodu ta’ notifikazzjoni hija li dan jeħtieġ li jkun xieraq għall-kontenut u d-daqs tad-dokument u jeħtieġ li jkun jirrikjedu l-inqas spejjeż u inkonvenjenza possibbli. Id-dokumenti ma għandhomx jiġu nnotifikati b’tali mod li ma jkunx xieraq għaċ-ċirkostanzi tal-każ.
Komunikazzjoni oħra bil-miktub tista’ tintbagħat bil-posta jew elettronikament ((pereż. b’e-mail jew fax).
Ma hemm l-ebda obbligu li wieħed jaċċetta dokumenti b’notifika elettronika.
It-tariffa tar-rikors hija SEK 900. Din tista’ titħallas permezz ta’ karta tal-kreditu ((Mastercard/Visa) jew trasferiment bankarju mis-sit web tal-Qrati Żvediżi http://www.betala.domstol.se/.
Appell kontra sentenza ta’ qorti distrettwali jista’ jsir lill-qorti tal-appell. L-appelli jridu jaslu għand il-qorti distrettwali fi żmien tliet ġimgħat mid-data li fiha l-partijiet jirċievu s-sentenza. L-appelli jridu jiġu indirizzati lill-qorti tal-appell kompetenti.
Jekk parti tippreżenta appell kontra sentenza tal-qorti distrettwali, il-parti l-oħra, apparti dak li ġie ddikjarat hawn fuq, tista’ tappella kontra s-sentenza fi żmien ġimgħa mill-jum li fih jiskadi l-limitu ta’ żmien għall-appell lill-ewwel parti. Tali appell jiskadi jekk l-ewwel appell jiġi rtirat jew jiskadi għal xi raġuni oħra.
Appell kontra sentenza ta’ qorti tal-appell jista’ jsir lill-Qorti Suprema. L-appelli jridu jaslu għand il-qorti tal-appell fi żmien eba’ ġimgħat mid-data li fiha ngħatat is-sentenza.
Ir-rikorsi għal rieżami jridu jiġu ppreżentati lill-qorti tal-appell kompetenti.
Sabiex jiġi aċċettat, ċertifikat maħruġ minn Proċedura Ewropea ta’ Talbiet Żgħar irid jinħareġ bl-Iżvediż jew bl-Ingliż, jew jiġi tradottu f’waħda minn dawn il-lingwi.
L-Amministrazzjoni tal-Eżekuzzjoni Żvediża (Kronofogdemyndigheten) għandha l-kompetenza fir-rigward tal-eżekuzzjoni fl-Iżvezja u anki tieħu deċiżjonjiet skont l-Artikolu 23.